ועדת העבודה, הרווחה והבריאות, כנסת 18, פרוטוקול מספר 26, 2009-06-16 09:00

חיים כץ: אני פותח את ישיבת ועדת העבודה, הרווחה והבריאות בהצעת חוק הסדרת העיסוק במקצועות הבריאות (תיקון), התשס"ט-2008.

חיים כץ: החוק הוא חוק של חבר הכנסת אריה אלדד, חבר הכנסת אחמד טיבי, השר יולי אדלשטיין וכל סיעת ש"ס.

חיים כץ: כנראה בחוק הזה יש משהו חשוב שגרם לכל סיעת ש"ס להצטרף אליו.

אריה אלדד: מילת היסטוריה על החוק.

אריה אלדד: חוק מקצועות הבריאות היה מונח כאבן שאין לה הופכין במשרד הבריאות במשך שנים רבות עד שדוקטור טיבי החליט לעשות מעשה ולקחת את החוק ולהגיש אותו כהצעת חוק פרטית שלו.

אריה אלדד: אני התמניתי בכנסת הקודמת כיושב-ראש ועדת משנה כדי לטפל בחוק לאחר שהוא עבר קריאה טרומית.

אריה אלדד: אכן טיפלנו בחוק לקריאה ראשונה, שנייה ושלישית.

אריה אלדד: סוכם שאחרי שנסיים לטפל בארבעת המקצועות האלה, על השלד החוקי שנבנה נוסיף מקצועות נוספים, ואכן גם דוקטור טיבי, גם אני וגם נדמה לי חבר הכנסת אמסלם הגשנו כל אחד הצעות חוק פרטיות כאשר על הצעת החוק של חבר הכנסת אמסלם הייתה חתומה כל סיעת ש"ס בשעתה.

אחמד טיבי: זה היה מתוך סולידריות נטורפטית.

חיים כץ: זאת שקיימת בינך לבין חבר הכנסת אריה אלדד, דבר שמתבטא בדיונים במליאה בכל נושא ונושא.

אחמד טיבי: זה סתם מזוכיזם.

אריה אלדד: אחרי שהצעות החוק עברו בקריאה טרומית, קיימנו את הדיונים כאן, איחדנו את הדיון בהצעות החוק והשלמנו את הדיונים לקראת קריאה ראשונה.

אריה אלדד: העברנו את החוק בקריאה ראשונה בכנסת ה-17 בידיעה שאנחנו עם חלק מהנושאים רצים.

אריה אלדד: בחלק מהנושאים ידענו שלא השלמנו את הדיון ולא ביררנו אותם עד תום כי כדי להחיל עליו דין רציפות היה ברור שאנחנו עלולים להתחיל מההתחלה.

אריה אלדד: הכוונה הייתה לקראת קריאה שנייה ושלישית לדייק בדיונים בכל אחד מהנושאים.

חיים כץ: החוק הזה שאתם העברתם אושר על ידי ממשלת ישראל בהסכמה להכנה לקריאה ראשונה מחדש והוא בא לוועדת העבודה והרווחה לאישור החלת דין רציפות.

אריה אלדד: אולי דוקטור טיבי יאמר מה ההבדל בין החוק הזה לבין החוק הראשון, ואיזה מקצועות נוספים הכנסנו הפעם לחוק הזה.

אחמד טיבי: אם יורשה לי אדוני היושב-ראש, מדובר באוסטיאופטים, כירופרקטים, מטפלים בהבעה ויצירה, פודיאטרים, פודיאטרים מנתחים, קרימינולוג קליני ורנטגנאים.

אריה אלדד: אלה המקצועות שדוקטור טיבי ציין.

אריה אלדד: בפודיאטריה הייתה תת-חלוקה.

יהודית וסרמן: אין כאן שמונה.

יהודית וסרמן: התחלתם מ-5 וזה נגמר ב-10.

יהודית וסרמן: יש פה רק שש.

אחמד טיבי: אוסטיאופט, כירופרקטר, מטפל בהבעה וביצירה, פודיאטר, פודיאטר מנתח, קרימינולוג קליני ורנטגנאי.

אחמד טיבי: אני קורא מתיקון סעיף 2 של ההגדרות.

אריה אלדד: ואני קראתי מהתוספת הראשונה.

יהודית וסרמן: מדובר על החלת דין רציפות על הצעת החוק שאושרה בקריאה ראשונה.

חיים כץ: מישהו מהנוכחים רוצה להוסיף משהו?

ציון פיניאן: קלעתם לדעת גדולים.

אירית פורז: אני דיאטנית ראשית של שירותי בריאות כללית.

אירית פורז: יש לי התלבטות לגבי חוק שרוצה לכרוך מקצועות שאינם אקדמאים במקצועות אקדמאים.

אירית פורז: אחת הסיבות שאנחנו כל כך רצינו את החוק וכל כך עבדנו עבורו יחד עם חבר הכנסת אחמד טיבי היה כדי לבדל את המקצועות האקדמאים שלנו מכל מיני שרלטנים למיניהם שקראו לעצמם באותם תארים ללא ההכשרה המוכרת על ידי המועצה להשכלה גבוהה בישראל.

אירית פורז: אנחנו מאוד חוששים, לפחות אני מאוד חוששת – ואני מייצגת את הסקטור שלי- שהחוק הזה יאפשר את הפריצה אותה בדיוק רצינו למנוע.

חיים כץ: במהלך הדיונים נעשה כמיטב יכולתנו לאזן בין הסקטורים השונים.

חיים כץ: אנחנו מכירים את זה ממערכת יחסי עבודה.

חיים כץ: ה צ ב ע ה

חיים כץ: הוועדה החליטה להודיע למליאת הכנסת על החלת דין רציפות.

חיים כץ: תודה רבה.

חיים כץ: הישיבה נעולה.